बैलारा के आंगनबाड़ी नंदघर पर मनाया बेटी जन्मोत्सव
कुम्हेर | राजकीयउच्च माध्यमिक विद्यालय बैलारा स्थित आंगनबाड़ी नन्दघर पर सरपंच प्रियंका फौजदार के नेतृत्व में बेटी पढ़ाओ बेटी बचाओ अभियान के अन्तर्गत बेटी जन्मोत्सव मनाया गया। कार्यक्रम में मां-बेटी का रौली का तिलक लगाकर नारियल, बतासे, टाॅफी, पोषाहार इत्यादि सामग्री दी। बाल विकास अधिकारी महेन्द्र अवस्थी ने बताया आंगनबाड़ी नन्दघर पर एक वर्ष से कम आयु की सभी बेटियों का जन्मोत्सव मनाया जाएगा। कार्यक्रम में आंगनबाड़ी कार्यकर्ता सुषमा गुप्ता, मुनेष, त्रिवेणी आदि मौजूद थीं।
रूपवास| ग्रामपंचायत औडेलगद्दी पर प्रधानाचार्य वीरेंद्र कुमार के मुख्य आतिथ्य एलएस विवेकी कुमारी की अध्यक्षता बेटी जन्मोत्सव कार्यक्रम धूमधाम से मनाया। ग्रामीण खजानसिंह कुशवाह ने बताया कि इस दौरान 11 साल की उम्र पार कर चुकी बालिकाओं के तिलक लगाकर एवं नारियल भेंटकर सम्मानित किया। वह बालिकाओं की माताओं को बेटी बचाओ-बेटी पढ़ाओ के नारे को बुलंद करने की शपथ दिलाई। वहीं नगला काचेरा में भी आंगनबाड़ी कार्यकर्ता रेखा चौधरी की अध्यक्षता में जन्मोत्सव कार्यक्रम मनाया।
इस मौके पर अनामिका, मदीना, बबीता, कमलेश, हिना, सुमन, रूबिया, शांतिदेवी, रामदुलारी आदि उपस्थित थे।
कुम्हेर. बैलारा आंगनबाड़ी नन्दघर पर बेटी का जन्मोत्सव मनाते कार्यकर्ता।
bho_Deva hin_Deva hin_Deva awa_Deva hin_Deva